rejauldu/bengali-wikipedia huggingface dataset:
thumb|১৮৭৭ সালে তোলা ছবিতে ১৮৭৬-৭৮ সালে ব্রিটিশ ভারতে সংগঠিত হওয়া মহা দুর্ভিক্ষ। দুর্ভিক্ষ (রাক্ষুসে-আকাল) হল কোন এলাকার ব্যাপক খাদ্য ঘাটতি। সাধারণত ফসলহানি, যুদ্ধ, সরকারের নীতিগত ব্যর্থতা ইত্যাদি কারণে দুর্ভিক্ষ সংগঠিত হয়। এছাড়া প্রাকৃতিক দুর্যোগ, গবাদিপশুর মড়ক, পোকাড় আক্রমণ ইত্যাদি কারণেও দুর্ভিক্ষ সংগঠিত হয়।  ১৭৭০ সালে বাংলাদেশে এক ভয়াবহ দুর্ভিক্ষ দেখা দিয়েছিল। সময়টি বাংলা ১১৭৬ সাল হওয়ায় এই দুর্ভিক্ষ ছিয়াত্তরের মন্বন্তর নামে পরিচিত হয়। অতি বৃষ্টি ও বন্যার কারণে কৃষি ফসলের ব্যাপক ক্ষতি হওয়ায় সমগ্র দেশজুড়ে চরম অর্থনৈতিক মন্দা দেখা দেয়। ত্রুটিপূর্ণ ভূমিরাজস্ব ব্যবস্থা ও খাদ্যবাজারে দালাল ফড়িয়া শ্রেণীর দৌরাত্ম্য্যের ফলে অবস্থা আরো শোচনীয় হয়ে পড়ে।/বাংলাপিডিয়া  ১৯৪৩ সালে বাংলাদেশে একটি ভয়াবহ দুর্ভিক্ষ দেখা দেয়। ১৩৫০ বঙ্গাব্দে (খ্রি. ১৯৪৩) এই দুর্ভিক্ষ হয়েছিল বলে এটি পঞ্চাশের মন্বন্তর নামে পরিচিত। ১৯৩৮ সাল থেকে কৃষি ফসলের উৎপাদন কমতে থাকে। তাছাড়া দ্বিতীয় বিশ্বযুদ্ধের মতো ঘটনাও এর পেছনে অন্যতম কারণ ছিল। জাপানি সেনাবাহিনীর হাতে বার্মার পতন হলে সেখান থেকে বিপুল পরিমাণ চাল আমদানি বন্ধ হয়ে যায়। এছাড়া যুদ্ধরত সেনাবাহিনীর সদস্যদের জন্য অতিরিক্ত খাদ্যশস্যের চাহিদা, অতিরিক্ত মুনাফাভোগীদের দৌরাত্ম্য এবং সরকারি অব্যবস্থাপনা এই দুর্ভিক্ষের অন্যতম কারণ। এই দুর্ভিক্ষে ৩.৫ মিলিয়ন মানুষ মৃত্যুবরণ করে। বিপুল সংখ্যক মানুষ কলকাতা শহরে মৃত্যুবরণ করে। উল্লেখ্য যে, এদের মধ্যে সবাই কলকাতা শহরের বাইরের বাসিন্দা ছিল।  ১৯৭৫ সালে সদ্য স্বাধীনতাপ্রাপ্ত বাংলাদেশে দুর্ভিক্ষ দেখা দেয়। এটি ৭৫ এর দুর্ভিক্ষ নামে পরিচিত। সে সময়ে কয়েক লক্ষ মানুষ অনাহারে অথবা অপুষ্টিজনিত রোগে মারা যায়। ১৯৭৫ সালের মার্চ মাসে খাদ্যদ্রব্যের সরবরাহে ঘাটতি দেখা দিতে শুরু করে। চাল ও লবণের দাম সাধারণ মানুষের ক্রয় ক্ষমতার বাইরে চলে যায়। বিশেষ করে লবণের সরবরাহ একেবারেই কমে যায়। অনেক কৃষক কয়েক মৌসুমের ফসল আগ্রীম বিক্রি করে দিতে বাধ্য হয়। খাবার ও কাজের খোঁজে  প্রত্যন্ত অঞ্চল থেকে প্রচুর মানুষ ঢাকা শহরে ছুটে আসে। একই বছর ডিসেম্বর মাস থেকে দুর্ভিক্ষের প্রকোপ কমতে থাকে।  /বিবিসি বাংলা ২৯ ডিসেম্বর ২০১১  বিংশ শতাব্দীতে আনুমানিক ৭০ মিলিয়ন মানুষ দুর্ভিক্ষের কারণে মারা যায়। ১৯৫৮-৬১ সালে চীনের মহাদুর্ভিক্ষে শুধুমাত্র চীনেই মারা যায় ৩০ মিলিয়ন মানুষ। বিংশ শতাব্দীর কয়েকটি উল্লেখযোগ্য দুর্ভিক্ষ হল, ১৯৬০ সালে বায়াফ্রা দুর্ভিক্ষ, ১৯৭০ সালে কাম্বোডিয়া দুর্ভিক্ষ, ১৯৯০ সালে উত্তর কোরিয়ার দুর্ভিক্ষ এবং ১৯৮৩-৮৪ সালে ইথোপিয়ার দুর্ভিক্ষ।  তথ্যসূত্র   বিষয়শ্রেণী:জনসংখ্যা বিষয়শ্রেণী:দুর্ভিক্ষ বিষয়শ্রেণী:অপুষ্টি
Chemical compound  জিরকোনিয়াম (IV) হাইড্রোক্সাইড, যাকে প্রায়ই হাইড্রাস জিরকোনিয়া বলা হয়। এটি একটি অসংজ্ঞায়িত উপাদান বা উপাদানের পরিবার যা বিভিন্নভাবে বর্ণনা করা হয়।  এবং  সবগুলোই সাদা বর্ণের কঠিন পদার্থ এবং পানিতে কম দ্রবণীয়। এই উপকরণ ব্যাপকভাবে কঠিন আম্লিক অনুঘটক তৈরিতে ব্যবহৃত হয়।  লঘু ক্ষারীয় দ্রবণে জিরকোনিয়াম হ্যালাইড এবং নাইট্রেটের আর্দ্র বিশ্লেষণ করে জিরকোনিয়াম(IV) হাইড্রোক্সাইড তৈরি করা হয়। একটি সাধারণ প্রভাবক হলো জিরকোনিয়াম অক্সিক্লোরাইড।   তথ্যসূত্র    বহিঃসংযোগ      বিষয়শ্রেণী:হাইড্রোক্সাইড বিষয়শ্রেণী:জিরকোনিয়াম যৌগ
চাইথোয়াই রোয়াজা (১৬ ডিসেম্বর ১৯৩০ – ৯ জানুয়ারি ১৯৯৪) বাংলাদেশের রাঙ্গামাটির একজন রাজনীতিবিদ যিনি তৎকালীন পার্বত্য চট্টগ্রাম-২ আসনের সংসদ সদস্য ছিলেন।   প্রাথমিক জীবন  চাই থোয়াই রোয়াজা ১৬ ডিসেম্বর ১৯৩০ সালে পার্বত্য রাঙ্গামাটি জেলার কাউখালী উপজেলার কলমপতির হেডম্যানপাড়া গ্রামে জন্মগ্রহণ করেন। তার পিতা মৃত নিচাই প্রু রোয়াজা। মাতা মৃত চুনিলা মার্মা।   রাজনৈতিক জীবন  চাই থোয়াই রোয়াজা ১৯৭৩ সালের প্রথম জাতীয় সংসদ নির্বাচনে পার্বত্য চট্টগ্রাম-২ আসন থেকে পার্বত্য চট্টগ্রাম জনসংহতি সমিতির প্রার্থী হিসেবে সংসদ সদস্য নির্বাচিত হন।  ২৫ জানুয়ারী ১৯৭৫ সালে বাকশাল আইন পাশ হলে সকল সংসদ সদস্যের বাকশালে যোগদান বাধ্যতামূলক করা হয় এবং যারা বাকশালে যোগদান করবে না তাদের সদস্যপদ বাতিল বলে গণ্য হয়। মুক্তিযুদ্ধের সর্বাধিনায়ক জেনারেল ওসমানী, ব্যারিস্টার মইনুল হোসেন ও আবদুল্লাহ সরকার বাকশালে যোগ দেন নাই। পার্বত্য চট্টগ্রাম-১ আসনের সংসদ সদস্য মানবেন্দ্র নারায়ণ লারমা ও পার্বত্য চট্টগ্রাম-২ আসনের সংসদ সদস্য চাই থোয়াই রোয়াজা আত্মগোপণে চলে যান।  তিনি ১৯৫৩ থেকে ১৯৯৪ পর্যন্ত হেডম্যান ও ১৯৫৯ থেকে ১৯৭১ সাল পর্যন্ত কলমপতি ইউনিয়ন কাউন্সিলের চেয়ারম্যান ছিলেন।   মৃত্যু  চাইথোয়াই রোয়াজা ৯ জানুয়ারি ১৯৯৪ সালে মৃত্যুবরণ করেন।  তথ্যসূত্র  বিষয়শ্রেণী:১৯৩০-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:পার্বত্য চট্টগ্রাম জনসংহতি সমিতির রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:রাঙ্গামাটি জেলার রাজনীতিবিদ বিষয়শ্রেণী:রাঙ্গামাটি জেলার ব্যক্তি বিষয়শ্রেণী:বাংলাদেশের স্বতন্ত্র রাজনীতিবিদ বিষয়শ্রেণী:বাংলাদেশী বৌদ্ধ
'দর্পণ ছায়াঁ ২' (নেপালি: दर्पण छायाँ २) হলো ২০১৭ সালে মুক্তিপ্রাপ্ত তুলসী ঘিমিরে পরিচালিত একটি নেপালি নাট্য চলচ্চিত্র। এটি তুলসী ঘিমিরে রচিত ২০০১ সালে মুক্তিপ্রাপ্ত ব্লকবাস্টার নেপালি চলচ্চিত্র দর্পন ছায়াঁর সিক্যুয়াল। ছবিতে অভিনয় করেছেন পুষ্পল খড়কা, সাহারা কার্কি, শিব শ্রেষ্ঠ এবং তুলসী ঘিমিরে। ছবিটি বক্স অফিসে বড় ধরনের মার খায়।  কাহিনী সংক্ষেপ সিনেমাটির কাহিনী মার্কিন যুক্তরাষ্ট্রে শুরু হয়, সেখানে নিশাকে একটি নেপালি সংঙ্গীত উৎসবে আমন্ত্রণ জানানো হয়েছে। সেখানে নেপাল থেকে আসা তার বন্ধুদের বিশেষত আলাপ এবং সারগামের কথা মনে পড়ে। আলাপ একজন স্যাক্সোফোন বাদক সে গায়ক ও নৃত্যশিল্পী সারগাম এর প্রেমে পড়ে। কলেজে একটি অনুষ্ঠানের পরে তাদের সংঙ্গীত দলকে একটি সঙ্গীত সংস্থা একটি সঙ্গীতানুষ্ঠানের প্রস্তাব দেয় এই শর্তে যে আলাপকে স্যাক্সোফোন বাজাতে হবে। কিন্তু আলাপের নিজস্ব স্যাক্সোফোন নেই। সারগাম এবং তার বন্ধু কেশর আলাপকে জন্মদিনে তাকে উপহার দিয়ে চমকে দেওয়ার পরিকল্পনা করে। সারগামের বাবা আলাপের নিচু জাত মেনে নিতে অস্বীকার করে। দলটি সংস্থাটির সাথে একটি চুক্তি স্বাক্ষর করে। আলাপের জন্মদিনে নিশা সারগামকে আঘাত করে, সে আলাপকে যাক্সোফোন উপহার দিয়ে সারগামের হৃদয় ভেঙ্গে দেয়।  তার পার্টিতে স্যাক্সোফোন বাজানোর সময় আলাপ অজ্ঞান হয়ে যায়। হাসপাতালে নিশা আলাপের রিপোর্ট সংগ্রহ করে এবং আবিষ্কার করে যে তার একটি হাড় ভেঙে গেছে এবং তার স্যাক্সোফোন বাজানো উচিত নয়। সে বুঝতে পারে যে দুর্ঘটনায় তার ক্ষতি হয়েছে এবং তার বাবা-মা মারা গিয়েছে এবং সে এর জন্য দায়ী ছিল। সঙ্গীতানুষ্ঠানে নিশা আলাপকে বাদ্যযন্ত্রটি না বাজানোর জন্য তার যথাসাধ্য চেষ্টা করে। মরিয়া হয়ে নিশা আলাপকে থামাতে সারগামের বাবাকে নিযুক্ত করে। আলাপ আকস্মিকভাবে দুর্ঘটনায় তার ভূমিকা স্বীকার করার ও আলাপের অবস্থার কথা নিশাকে বলতে শুনে ফেলে। তার বাজাতে দ্বন্দ্ব লাগে, আলাপ সারগামের সাথে কথা বলে এবং মৃত বাবা-মায়ের ইচ্ছা পূরণের জন্য মঞ্চে উঠার সিদ্ধান্ত নেয়, কিন্তু রক্তপাত হওয়ার ফলে সে মারা যায়। পরে নিশা এবং সারগামের বাবা সারগামকেও মৃত অবস্থায় দেখতে পায়।  অভিনয়ে  পুষ্পল খড়কা - আলাপ চরিত্রে   সাহারা কার্কি - সারগাম  চরিত্রে   শ্রদ্ধা প্রসাই - নিশা চরিত্রে   বি.এস. রানা - বাদা চরিত্রে   ভারতী ঘিমিরে - গোপীর স্ত্রীর চরিত্রে   তুলসী ঘিমিরে - গোপী গুরু চরিত্রে   সরোজ খানাল - সরগমের বাবার চরিত্রে   শিব শ্রেষ্ঠ -  নিজেরই (ক্যামিও উপস্থিতি) চরিত্রে  উত্তম প্রধান - নিজেরই (ক্যামিও উপস্থিতি) চরিত্রেরে  সঙ্গীত  দর্পণ ছায়াঁ ২ এর সংগীত পরিচালনা করেছেন নেপালি সংগীতশিল্পী রঞ্জিত গাজমার এবং চন্দন লমজেল। ছবির গান নেপালিদের কাছ থেকে খুব ইতিবাচক প্রতিক্রিয়া লাভ করে তবে কিছু সমালোচক বলে যে এগুলি ৮০ ও ৯০ এর দশকের লোকদের জন্য।  গানগুলি গেয়েছে সুপরিচিত নেপালি সংগীতশিল্পী রাজেশ পায়ল রাই, মেলিনা রাই, অশোক ধমালা, কর্ম গয়ালজেন, শিব পরিয়ার।  তথ্যসূত্র   বহিঃসংযোগ   বিষয়শ্রেণী:২০১৭-এর চলচ্চিত্র বিষয়শ্রেণী:নেপালি চলচ্চিত্র বিষয়শ্রেণী:নেপালি ভাষার চলচ্চিত্র বিষয়শ্রেণী:নেপালি প্রণয়ধর্মী হাস্যরসাত্মক চলচ্চিত্র
ফোবোস (; পদ্ধতিগত পদবী: ) হল মঙ্গলগ্রহের দুটি প্রাকৃতিক উপগ্রহের মধ্যে অন্যতম বড় ও অন্যতম অন্তঃস্থ উপগ্ৰহ। মঙ্গলের অন্য উপগ্ৰহের নাম ডিমোস। মার্কিন আমেরিকান জ্যোতির্বিজ্ঞানী আসাফ হল ১৮৭৭ সালে এই দুটি উপগ্রহ আবিষ্কার করেছিলেন। ভয় ও আতঙ্কের গ্রিক দেবতা ফোবোসের নামানুসারে এর নামকরণ করা হয়েছে, যিনি আরেস (মঙ্গলগ্রহ) এর পুত্র এবং ডিমোসের যমজ ভাই।  ফোবোস হল একটি ছোট, অনিয়মিত আকারের বস্তু যার গড় ব্যাসার্ধ । ফোবোস মঙ্গলগ্রহের পৃষ্ঠ থেকে  দূরত্বে প্রদক্ষিণ করে, যে দূরত্ব অন্য যে কোনও পরিচিত গ্রহের উপগ্ৰহের তুলনায় এর প্রাথমিক দেহের নিকটবর্তী। এটি এত কাছাকাছি যে এটি মঙ্গলগ্রহের আবর্তনের চেয়ে অনেক দ্রুত মঙ্গলকে প্রদক্ষিণ করে এবং মাত্র ৭ ঘন্টা ৩৯ মিনিটে একটি কক্ষপথ সম্পূর্ণ করে। ফলস্বরূপ, মঙ্গলগ্রহের পৃষ্ঠ থেকে এটি পশ্চিমে উঠতে দেখা যায়, ৪ ঘন্টা এবং ১৫ মিনিট বা তার কম সময়ে আকাশ জুড়ে যায় এবং মঙ্গলগ্রহের প্রতি এক দিনে দুইবার পূর্বে অস্ত হয়।  ফোবোস সৌরজগতের সবচেয়ে কম প্রতিফলিত দেহ বা বস্তুগুলির মধ্যে একটি, যার প্রতিফলন অনুপাত মাত্র ০.০৭১। সূর্যের আলোর দিকে পৃষ্ঠের তাপমাত্রা প্রায়  থেকে ছায়ার দিকে  পর্যন্ত হয়ে থাকে। সংজ্ঞায়িত পৃষ্ঠ বৈশিষ্ট্য হল বড় অভিঘাত খাদ, স্টিকনি, যা চাঁদের পৃষ্ঠের একটি উল্লেখযোগ্য অনুপাত গ্রহণ করে। এই পৃষ্ঠে অনেকগুলি খাঁজ রয়েছে, যেখানে এই খাঁজগুলি কীভাবে গঠিত হয়েছিল সে সম্পর্কে অসংখ্য তত্ত্ব রয়েছে।  চিত্র এবং মডেলগুলি নির্দেশ করে যে ফোবোস একটি পাতলা ভূত্বকের দ্বারা একত্রিত একটি ধ্বংসস্তূপের স্তূপ হতে পারে যা জোয়ার-ভাটার মিথস্ক্রিয়া দ্বারা বিদীর্ণ হয়ে যাচ্ছে। ফোবোস প্রতি বছর মঙ্গলগ্রহের প্রায় ২ সেন্টিমিটার নিকটে আসে এবং এটি ধারণা করা হয় যে ৩০ থেকে ৫০ মিলিয়ন বছরের মধ্যে এটি গ্রহের সাথে সংঘর্ষ করবে বা একটি গ্রহীয় বলয়ে বিভক্ত হবে।  আবিষ্কার ১৮৭৭ সালের ১৮ আগস্ট তারিখে প্ৰায় ০৯:১৪ (ইউ.টি.সি.) ঘটিকায় আমেরিকা যুক্তরাষ্ট্ৰের ওয়াশ্বিংটনে অবস্থিত আমেরিকা যুক্তরাষ্ট্ৰ নৌসেনা মানমন্দিরে আমেরিকান জ্যোতিৰ্বিজ্ঞানী আসাফ হল ফোবোস আবিষ্কার করেছিলেন।Hall, A.; Observations of the Satellites of Mars , Astronomische Nachrichten, Vol. 91, No. 2161 (17 October 1877, signed 21 September 1877) pp. 11/12–13/14Morley, T. A.; A Catalogue of Ground-Based Astrometric Observations of the Martian Satellites, 1877–1982 , Astronomy and Astrophysics Supplement Series, Vol. 77, No. 2 (February 1989), pp. 209–226 (Table II, p. 220: first observation of Deimos on 1877-08-12.32526)Notes: The Satellites of Mars , The Observatory, Vol. 1, No. 6 (20 September 1877), pp. 181–185The Discovery of the Satellites of Mars , Monthly Notices of the Royal Astronomical Society, Vol. 38, No. 4, (8 February 1878), pp. 205–209 উল্লেখযোগ্য যে, সেই একই বছরে কিছুদিন আগে ১২-ই আগস্ট তারিখে প্ৰায় ০৭:৪৮ (জি.এম.টি.) ঘটিকায় হল মঙ্গলের অন্য উপগ্ৰহ ডিমোস আবিষ্কার করেছিলেন।  তথ্যসূত্র  বহিঃসংযোগ   Phobos Profile at NASA's Solar System Exploration site  HiRISE Phobos  USGS Phobos nomenclature  Asaph Hall and the Moons of Mars  Flight around Phobos (movie)  Animation of Phobos  Scale of Phobos     Mars Express view of Phobos   Phobos cartography (MIIGAiK Extraterrestrial Laboratory)  বিষয়শ্রেণী:ফোবোস (উপগ্ৰহ) বিষয়শ্রেণী:১৮৭৭-এ আবিষ্কৃত জ্যোতির্বিজ্ঞানের বস্তু বিষয়শ্রেণী:মঙ্গলগ্রহের উপগ্ৰহ বিষয়শ্রেণী:অগ্রসর কক্ষপথ সহ উপগ্ৰহ
right|thumb|200px|সাধারণ ভারতীয় পাসপোর্টের প্রথম প্রচ্ছদ পাতা ভারতীয় নাগরিকদের জন্য ভিসার প্রয়োজনীয়তা বলতে অন্যান্য রাষ্ট্রসমূহে প্রবেশের ক্ষেত্রে ঐ সব রাষ্ট্রের কর্তৃপক্ষ দ্বারা ভারতীয় নাগরিকদের উপরে প্রযুক্ত বিধিনিষেধকে বোঝায়।  ভারতীয় নাগরিকেরা বিশ্বের ৫৮টি দেশ ও অঞ্চলে হয় ভিসা ছাড়া কিংবা আগমনমাত্র ভিসার সুবিধা নিয়ে প্রবেশ করতে পারেন। হেনলি পাসপোর্ট সূচক অনুযায়ী আন্তর্জাতিক ভ্রমণ স্বাধীনতার ক্ষেত্রে ভারতের অবস্থান ৮৫তম।  ভারতীয়রা বিভিন্ন দেশে অবৈধভাবে পাড়ি জমায় বিশেষভাবে ইউরোপ-আমেরিকাতে, সেইজন্যে ভারতীয়দের ক্ষেত্রে ইউরোপ-আমেরিকা ভ্রমণে কড়াকড়ি আরোপ করা আছে। ৮ আগস্ট ২০১৭ তারিখ থেকে ভারতীয় টুরিস্ট এবং ব্যবসায়ীরা বা চিকিৎসা সেবা নিতে ইচ্ছুক মানুষরা রাশিয়াতে ভিসা ছাড়াই যেতে পারবে। ভারতীয় ভ্রমণকারীদের ভুটান এবং নেপাল ছাড়া অন্য রাষ্ট্রে ভ্রমণকালে অপরিশোধযোগ্য কাজে লিপ্ত হতে হলে একটা ভিসা বা কাজের স্বীকৃতিপত্র নিতে হয়। অরুণাচল প্রদেশ, নাগাল্যান্ড বা মিজোরাম রাজ্যের বাসিন্দা নয় এমন ভারতীয় নাগরিকদের জন্য এইসব রাজ্যে ভ্রমণকালে ইনার লাইন পারমিট (ILP) নিতে হয়। আইএলপি অনলাইন বা এইসব রাজ্যের বিমানবন্দর সমূহ থেকে সংগ্রহ করা যেতে পারে।  ভিসার প্রয়োজনীয়তা নির্দেশক মানচিত্র thumb|centre|800px| সাধারণ পাসপোর্টধারী ভারতীয়দের জন্য ভিসার প্রয়োজন/অপ্রয়োজন       তথ্যসূত্র  বিষয়শ্রেণী:জাতীয়তা অনুযায়ী ভিসার প্রয়োজনীয়তা বিষয়শ্রেণী:ভারতের বৈদেশিক সম্পর্ক
আফগানিস্তান জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে আফগানিস্তানের প্রতিনিধিত্বকারী দল। দলটি ক্রিকেট আফগানিস্তান ক্রিকেট বোর্ড কর্তৃক পরিচালিত হয়, যা আন্তর্জাতিক ক্রিকেট কাউন্সিল আইসিসির সহযোগী সদস্য।   ইতিহাস  আফগানিস্তানের অনূর্ধ্ব-১৯ দলটি নিউজিল্যান্ডে অনুষ্ঠিত ২০১০ আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করে। প্রতিযোগিতায় আফগানিস্তান এ গ্রুপে ছিল এবং ইংল্যান্ড, হংকং ও ভারত অনূর্ধ্ব-১৯ দলের মোকাবেলা করে।  দলটি ২০১২ আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করে। সেখানে পাকিস্তান, নিউজিল্যান্ড ও স্কটল্যান্ডের বিপক্ষে খেলে।   বর্তমান দল  ২০১৫ এসিসি অনূর্ধ্ব-১৯ প্রিমিয়ার লিগ এর জন্য নির্বাচিত দল:Afghanistan Under-19s Squad / Players – ESPNcricinfo. Retrieved 26 August 2015.   ইশানুল্লাহ (c)  হযরাতুল্লাহ  করিম জানাত  মোহাম্মদ ওয়ালি  মোহাম্মদ জহির  মুসলিম মুসা  নাভিদ ওয়াহিদ  নাভিন-উল-হক  নিজাত মাসুদ  পারভেজ মালাকজাই  রশিদ খান  তারিক স্টানিকজাই  ওয়াহিদুল্লাহ শাফাক  জিয়া-উর-রেহমান   প্রতিযোগিতার ইতিহাস   বছর স্বাগতিক ফলাফল১৯৮৮  ১৯৯৮  ২০০০  ২০০২  ২০০৪ ২০০৬  ২০০৮  ২০১০  অংশগ্রহণকারী২০১২  অংশগ্রহণকারী২০১৪  অংশগ্রহণকারী২০১৬  ৯ম স্থান২০১৮     তথ্যসূত্র    বহিঃসংযোগ   বিষয়শ্রেণী:অনূর্ধ্ব-১৯ ক্রিকেট দল বিষয়শ্রেণী:আন্তর্জাতিক ক্রিকেটে আফগানিস্তান বিষয়শ্রেণী:আফগানিস্তানের জাতীয় ক্রীড়া দল
D.SortBot  Syrus257 (আলাপ) ১০:০৬, ১ অক্টোবর ২০২৫ (ইউটিসি)  ,  দয়া করে আবেদনটা দেখবেন? :) Syrus257 (আলাপ) ১১:১২, ৮ অক্টোবর ২০২৫ (ইউটিসি)   আলোচনা   Syrus257, বট আবেদনের জন্য ধন্যবাদ। কয়েকটি প্রশ্ন:  ব্যবহারকারী:D.SortBot/বিষয়শ্রেণী-তে নিবন্ধ কীভাবে যুক্ত হবে — ম্যানুয়ালি না স্বয়ংক্রিয়ভাবে বট কর্তৃক?  সম্পাদনার হার ৬ কি, প্রতি মিনিটের সর্বোচ্চ নাকি সপ্তাহ/মাসে? — তানভির • ১৪:৪৬, ৮ অক্টোবর ২০২৫ (ইউটিসি)   উল্লেখের পর এত দ্রুত উত্তরের জন্য আপনাকেও অনেক ধন্যবাদ। ঐ পাতায় আসলে নিবন্ধ তালিকা নয়, বিষয়শ্রেণীর তালিকা থাকবে। বট সেই বিষয়শ্রেণী গুলোর অন্তর্ভুক্ত নিবন্ধগুলো প্রসেস করবে। আমি তালিকা ম্যানুয়ালি যোগ করবো। স্বয়ংক্রিয়ভাবে যোগ করার অনেকগুলো সমস্যার মধ্যে সবচেয়ে বড় যে সমস্যা এখন পর্যন্ত আমি লক্ষ্য করেছি সেটা হচ্ছে কোরিয় নামগুলোর বেলায়। এরকম আরও থাকতে পারে। এই ধরনের নিবন্ধগুলো যদি বটটির বর্তমান কার্যপদ্ধতি অনুসারে সম্পাদনা করা হয় তাহলে সমস্যা হতে পারে। তাই কোন বিষয়শ্রেণীর নিবন্ধ সম্পাদনা করা উচিত সেটা ম্যানুয়ালি ঠিক করাই এখন পর্যন্ত সবচেয়ে ভালো উপায় বলে আমার মনে হচ্ছে। বটটি প্রতি মিনিটে ৬ টা সম্পাদনা করবে। বট নীতিমালায় এমনটা করার পরামর্শ দেখে প্রাথমিকভাবে এই হার ঠিক করেছিলাম। কিন্তু অনেকগুলো সফল বট আবেদনে দেখলাম এই হার ১০-১২ টা। উনারা যদি প্রতি মিনিটে বুঝিয়ে থাকেন আর আপনার যদি ভালো মনে হয় তাহলে আমি সম্পাদনার হার আরও কিছুটা বাড়াতে চাই। যেমন প্রতি মিনিটে ১০ টা। যদি আপনার আপত্তি না থাকে তাহলেই। Syrus257 (আলাপ) ১৬:১১, ৮ অক্টোবর ২০২৫ (ইউটিসি)  পাশাপাশি বটটি দিয়ে নিবন্ধে বিষয়শ্রেণীও যুক্ত করতে চাই। বটটি সাধারণত উইকিপিডিয়ার যেকোন নিবন্ধে বিষয়শ্রেণী যোগ করবে আর কেউ যদি নির্দিষ্ট কোন নিবন্ধে বিষয়শ্রেণী যোগ করাতে চান তাহলে ব্যবহারকারী:D.SortBot/বিষয়শ্রেণী যোগ করুন পাতায় তালিকাভুক্ত করলে বট তাতেও বিষয়শ্রেণী যোগ করে দেবে। Syrus257 (আলাপ) ১৮:২৬, ১১ অক্টোবর ২০২৫ (ইউটিসি) আর সম্পাদনার হার ছয়টিই থাকুক৷ বাড়াতে চাই না। Syrus257 (আলাপ) ১৮:২৭, ১১ অক্টোবর ২০২৫ (ইউটিসি)
আমানুল হক (১৯২৫ - ৩রা এপ্রিল ২০১৩) একজন বাংলাদেশী আলোকচিত্রশিল্পী যিনি ভাষা আন্দোলনের সময় চিত্র ধারণে গুরুত্বপূর্ণ ভূমিকা পালন করেছিলেন। তার তোলা রফিকউদ্দিনের মাথায় গুলিবিদ্ধ ছবিটি পরবর্তীতে প্রমাণ করেছে যে, আন্দোলন ছত্রদের উপর পুলিশ হত্যার উদ্দেশ্যে গুলি ছুড়েছিল। পরবর্তীতে চলচ্চিত্রকার সত্যজিৎ রায়ের পথের পাঁচালিসহ বিভিন্ন চলচ্চিত্রে তিনি স্থির চিত্রগ্রাহক হিসেবে কাজ করেন। এছাড়া তিনি শেখ মুজিবুর রহমান ও তাজউদ্দীন আহমদের বিভিন্ন সময়ের ছবি তুলেছেন। ২০১১ সালে বাংলাদেশ সরকার তাকে একুশে পদক প্রদান করে।   প্রাথমিক জীবন  আমানুল হক সিরাজগঞ্জের শাহজাদপুর গ্রামে ১৯২৫ সালে জন্ম গ্রহণ করেন। তার বাবার অণুপ্রেরণায় ছোটবেলা থেকেই তিনি আঁকাআঁকি করতেন। পরবর্তীতে আর্ট কলেজে লেখাপড়াও করেছেন। পরে তিনি চাকরি পান ঢাকা মেডিকেল কলেজে আর্টিস্ট কাম ফটোগ্রাফার পদে। মানবদেহের বিভিন্ন অঙ্গ-প্রত্যঙ্গ তিনি এঁকে দিতেন মেডিকেলের শিক্ষার্থীদের জন্য।   ভাষা আন্দোলন ও আলোকচিত্র ধারণ  তিনি ১৯৫২ সালে ভাষা আন্দোলনের সঙ্গে জড়িয়ে পড়েন। ১৯৫২ সালের ২১শে ফেব্রুয়ারিতে ভাষা আন্দোলনের সময় তিনি তার ক্যামেরা পকেটে লুকিয়ে রেখেছিলেন। ভাষা আন্দোলনে বিক্ষোভরত শিক্ষার্থীদের উপর পুলিশ গুলি ছুড়ে। গুলিতে নিহত অনেক শিক্ষার্থীদের ঢাকা মেডিকেল কলেজ হাসপাতালে নিয়ে আসা হয়। এরমধ্যে রফিকউদ্দিনের মাথায় গুলিবিদ্ধ লাশও ছিলো। সেসময় আমানুল হকের সাথে আন্দোলনের আরও ছবি তুলছিলেন জাতীয় অধ্যাপক এবং তৎকালীন ঢাকা বিশ্ববিদ্যালয়ের শিক্ষার্থী রফিকুল ইসলাম। রফিকুল ইসলামের ক্যামেরায় ফিল্ম না থাকায় আমানুল হকই মাথায় গুলিবিদ্ধ রফিকের লাশের একমাত্র ছবিটি তুলেন যা পরবর্তীতে ঐতিহাসিক প্রমাণ হিসেবে সংরক্ষিত হয়।https://www.priyo.com/articles/‘আমানুল-হক-ছিলেন-গভীরভাবে-দেশপ্রেমে-উদ্বুদ্ধ-মানুষ’/  ছবিটির তিনটি কপি করা হয় যার একটি দেয়া হয় এ.এস.এম মোহসিনকে, মাজেদ খানকে (ইসলামের ইতিহাস বিভাগ, ঢাকা বিশ্ববিদ্যালয়) এবং শেষ কপিটি দেয়া হয় দৈনিক আজাদে প্রকাশের জন্য যিদিও আজাদ পত্রিকায় ছবিটি তখন ছাপা হয়নি। ছাত্ররা ছবিটি ব্যবহার করে লিফলেট ছাপায় এবং পুলিশ ছবিটি বাজেয়াপ্ত ও নিষিদ্ধ করে। অনেক পরে সাপ্তাহিক বিচিত্রার প্রচ্ছদে ছবিটি পুনঃপ্রকাশিত হয়।   পরবর্তী জীবন  ১৯৫২ সালে ভাষা আন্দোলনের ছবি তুলে আমানুল হক পরিচিত হয়ে উঠেন। ১৯৫৭ সালে টাঙ্গাইলের কাগমারীতে মওলানা আবদুল হামিদ খান ভাসানীর মহাসম্মেলনে তার আলোকচিত্রের একটি প্রদর্শনী হয়েছিল। সেখানে এসেছিলেন ভারত থেকে সাংবাদিক হিসেবে কবি সুভাষ মুখোপাধ্যায় এবং লেখক তারাশঙ্কর বন্দ্যোপাধ্যায়। ১৯৫৪ সালের যুক্তফ্রন্ট নির্বাচনের সময় আমানুল হকের তোলা শহীদ রফিকের ছবিটি পোস্টার করে মুসলিম লীগের বিরুদ্ধে প্রচার করা হয়েছিল।  ছবিটির আলোকচিত্রী হিসেবে তৎকালীন সরকারের রোষানলে পরে তিনি কলকাতা পাড়ি জমান। সেখানে সুভাষ মুখোপাধ্যায়ের সহযোগিতায় ১৯৫৯ সালে সত্যজিত রায়ের সাথে পরিচিত হন। পরবর্তীতে সত্যজিৎ রায়ের পথের পাঁচালিসহ বিভিন্ন চলচ্চিত্রে তিনি স্থির চিত্রগ্রাহক হিসেবে কাজ করেন। বাংলাদেশ স্বাধীন হলে তিনি বাংলাদেশে চলে আসেন এবং ঢাকায় বসবাস করা শুরু করেন।   সন্মাননা  আমানুল হক ২০১১ সালে একুশে পদক লাভ করেন।   তথ্যসূত্র   বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:২০১৩-এ মৃত্যু বিষয়শ্রেণী:১৯২৫-এ জন্ম বিষয়শ্রেণী:বাংলা একাডেমির সম্মানিত ফেলো বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:শিল্পকলা পদক বিজয়ী বিষয়শ্রেণী:১৯২০-এর দশকে জন্ম বিষয়শ্রেণী:বাংলাদেশী আলোকচিত্রশিল্পী
মেইজি যুগের একজন জাপানি চিকিৎসক ছিলেন। তিনি জাপানের প্রথম নারী যিনি পাশ্চাত্যের শিক্ষায়তন থেকে আধুনিক চিকিৎসাবিজ্ঞানের স্নাতক অর্জন করেন। তিনি একই সাথে জাপানের বাইরে চিকিৎসাবিদ্যায় শিক্ষাগ্রহণ করা এবং প্রথম নারী চিকিৎসক।   জীবনের প্রথমার্ধ  কেই ওকামি ১৮৫৮ সালে আওমোরি প্রশাসনিক অঞ্চলে নিশিদা কেইকো নামে জন্মগ্রহণ করেছিলেন। ১৮৭৮ সালে ইয়োকোহামা কিয়োরিতসু নারীদের বিদ্যালয় থেকে স্নাতক হন এবং তারপর সাকুরাই নারী বিদ্যালয়ে ইংরেজি পড়ান। ২৫ বছর বয়সে তিনি শিল্পকলা শিক্ষক ওকামি সেনকিচিরোকে বিয়ে করেছিলেন। দম্পতি পরবর্তীকালে মার্কিন যুক্তরাষ্ট্রে চলে আসেন।   চিকিৎসা প্রশিক্ষণ  যুক্তরাষ্ট্রে কেই ওকামি পেনসিলভেনিয়ার মহিলা মেডিকেল কলেজে পড়াশোনা করেছিলেন। অধ্যায়নের জন্য তিনি প্রেসবিটারিয়ান চার্চের বিদেশী মহিলা মিশনারি সোসাইটির আর্থিক সহায়তা পেয়েছিলেন। চার বছর অধ্যয়নের পরে, তিনি ১৮৮৯ সালে সুসান লা ফ্লেশে পিকোটের সাথে স্নাতক হন। এভাবে তিনি প্রথম জাপানি নারী হিসেবে পাশ্চাত্যের কোন চিকিৎসা বিশ্ববিদ্যালয় থেকে আধুনিক চিকিৎসাবিদ্যায় পাশ্চাত্য স্নাতক অর্জন করেন।   পেশাগত জীবন  জাপানে ফিরে আসার পর, কেই ওকামি তাকাকি কানেহিরোর আমন্ত্রণে জিকেই হাসপাতালে (বর্তমানে জিকেই ইউনিভার্সিটি স্কুল অফ মেডিসিন হাসপাতাল) কাজ করেছিলেন। সম্রাট মেইজি কোন মহিলা হতে চিকিৎসা গ্রহণে অনিচ্ছুক ছিলেন, সম্রাট ওকামির পথ্য গ্রহণ করেননি, তাই তিনি জিকেই হাসপাতাল থেকে পদত্যাগ করেন। তারপর, তিনি মিনাতোর আকাসাকা তামেইকে এলাকায় প্রথম মহিলা চিকিৎসক হিসেবে নিজ বাড়িতে নিজস্ব ক্লিনিক খোলেন। কেই ওকামি ধাত্রীবিদ্যায় পারদর্শী ছিলেন এবং যক্ষ্মা রোগীদেরও চিকিৎসা করেছেন।  পরে, তিনি ব্যক্তিগত অনুশীলন বন্ধ করে  শোই বালিকা বিদ্যালয়ের সহ-অধ্যক্ষের দায়িত্ব নেন, যেটি তার শ্যালক কিয়োমুনে প্রতিষ্ঠিত হয়েছিল। ১৮৯৭ সালে, তিনি তার বন্ধু মিসেস ট্রুর সাথে অংশীদারিত্বে অসুস্থ মহিলাদের জন্য একটি ছোট হাসপাতাল খোলেন। তিনি একই প্রাঙ্গণে একটি নার্সিং স্কুলও প্রতিষ্ঠা করেছিলেন। হাসপাতালটি নয় বছর পর বন্ধ হয়ে যায়, কারণ সেখানে খুব কম রোগী ছিল, বেশিরভাগই ছিলেন বিদেশী মহিলা ধর্ম প্রচারক। জাপানে মিশনারি কাজে অংশ নিয়েছিলেন, সেইসাথে জাপানের বৃহত্তম হাসপাতালে নার্সদের শারীরবিদ্যা শেখাতেন।   মৃত্যু ও কিংবদন্তি  ওকামি তিনি স্তন ক্যান্সারের কারণে অবসর গ্রহণ করেন। তিনি ১৮৭২ সালের মার্চে জপানে থাকা অবস্থায় খ্রিস্টধর্ম গ্রহণ করেন। একজন ধর্মপ্রাণ খ্রিস্টান ছিলেন। অবসর সময়ে বাগান করে সময় কাটাতেন। ১৯৪১ সালের ২ সেপ্টেম্বর ৮৩ বছর বয়সে তিনি মৃত্যুবরণ করেন।  ১৮৮৫ সালের ১০ অক্টোবর মেডিকেল কলেজে অধ্যায়নের সময় অনুষদ ডিনের অভ্যর্থনা অনুষ্ঠানে গৃহীত স্থিরচিত্রটি কেই ওকামির একটি ঐতিহাসিক ছবি। এছবিতে তাকে আনন্দী গোপাল জোশী ও সাবাত ইসলামবুলির সাথে নিজ অঞ্চলের সংস্কৃতি অনুযায়ী উপস্থাপিত পোশাকে দেখা যায়। চিত্রের প্রত্যেক নারী- আনন্দী ভারতের, কেই জাপানের এবং সাবাত সিরিয়ার তথা নিজ দেশের প্রথম নারী যারা পাশ্চাত্যের বিদ্যালয় হতে আধুনিক চিকিৎসাবিজ্ঞানে স্নাতক অর্জন করে চিকিৎসক হয়েছিলেন।   তথ্যসূত্র   বিষয়শ্রেণী:পেনসিলভেনিয়া মহিলা মেডিকেল কলেজের প্রাক্তন শিক্ষার্থী বিষয়শ্রেণী:১৯৪১-এ মৃত্যু বিষয়শ্রেণী:১৮৫০-এর দশকে জন্ম বিষয়শ্রেণী:জাপানি খ্রিস্টান বিষয়শ্রেণী:উদ্ধৃতি শৈলীতে জাপানি ভাষার উৎস (ja) বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:আওমোরি প্রশাসনিক অঞ্চলের ব্যাক্তি বিষয়শ্রেণী:জাপানি নারী চিকিৎসক বিষয়শ্রেণী:মিনাতো, টোকিও
তাজমহল মুঘল সম্রাট শাহজাহানের ঐতিহাসিক কিংবদন্তির উপর ভিত্তি করে ১৯৬৩ সালের নির্মিত চলচ্চিত্র, যিনি তার প্রিয়তমা স্ত্রী মুমতাজ মহলের স্মরণে তাজমহলকে এবং সমাধি হিসেবে নির্মাণ করেছিলেন।  তাজমহল বাণিজ্যিকভাবে সফল ছিল, তবে এটি বেশিরভাগই ফিল্মফেয়ার পুরস্কার বিজয়ী সঙ্গীতের জন্য স্মরণীয়।   পটভূমি  মীনা বাজারেই শেহজাদা খুররমের প্রথমে আরজুমান বানুর সাথে দেখা হয়। যখন তাদের চোখ একে অপরকে দেখলো, তখন তাদের দুজনের জন্য প্রথম দর্শনেই প্রেম দেখা দিলো। শাহেনশাহ জাহাঙ্গীরের স্ত্রীদের একজন রানী নূরজাহান যখন জানতে পারেন তিনি ক্ষুব্ধ হলেন, কারণ তিনি খুররমকে তার মেয়ে লাড়লি বানুকে বিয়ে করতে চান, যদিও আরজুমান তার ভাতিজি। সে আরজুমানকে তার প্রাসাদে বন্দী করার ষড়যন্ত্র করে, কিন্তু বৃথা হয়; তারপর সে খুররমকে যুদ্ধে পাঠানোর চেষ্টা করে - আবার বৃথা, খুররম বিজয়ী হয়ে ফিরে আসে, এবং তার নাম হয় 'শাহ জাহান'। তারপরে সে তার সৎ ছেলে সাইফুদ্দিনকে খুররমকে হত্যা করার নির্দেশ দেয় - আবার ব্যর্থ হয়। খুররম ছুরিকাঘাতের শিকার হয় কিন্তু আরজুমানের সাহায্যে সে সুস্থ হয়, বাড়ি ফিরে আসে, কিন্তু স্বাস্থ্যের ভয়ে তার বাবাকে কিছু জানায় না। যখন জাহাঙ্গীর আরজুমানের সাহায্যের কথা শুনে, তখন সে আনন্দের সাথে তাদের বিয়ের ব্যবস্থা করে, আর সাইফুদ্দিন লাড়লিকে বিয়ে করে। তারপর খুররমকে অন্য রাজ্যে পাঠানো হয়, নূরজাহান তার বিরুদ্ধে ষড়যন্ত্র করতে থাকে। জাহাঙ্গীর অসুস্থ হয়ে পড়লে, তিনি লাগাম টেনে নেন, খুররমকে তিনি একজন অনুপ্রবেশকারী ঘোষণা করেন এবং তাকে বা বিকল্পভাবে তার দুই ছেলেকে নিয়ে আসার জন্য তার সেনাবাহিনী পাঠান। ঘটনাগুলো উন্মোচিত হওয়ার সাথে সাথে দেখা যায়, যা শেষ পর্যন্ত বিশ্বের সাতটি আশ্চর্যের একটি - তাজমহল তৈরির দিকে নিয়ে যায়৷   কুশীলব    শাহজাদা খুররম/ শাহজাহান চরিত্রে প্রদীপ কুমার  আরজুমান্দ বানু/ মুমতাজ মহল চরিত্রে বীণা রায়  মুঘল সম্রাট জাহাঙ্গীরের চরিত্রে রেহমান  শাহজাদা শাহরিয়ার চরিত্রে জীবন  নুরজাহান/ মেহরুনিসা চরিত্রে বীনা  দরবারের নর্তকী হিসাবে হেলেন - গান "না নারে না না"   সঙ্গীত  চলচ্চিত্রটির সঙ্গীত পরিচালনা করেছেন রোশন, গানের কথা লিখেছেন সাহির লুধিয়ানভি এবং বেশিরভাগ গান গেয়েছেন মোহাম্মদ রফি ও লতা মঙ্গেশকর।   ট্র্যাক তালিকা       পুরস্কার    ১৯৬৪: শ্রেষ্ঠ গীতিকারের জন্য ফিল্মফেয়ার পুরস্কার : সাহির লুধিয়ানভি  ১৯৬৪: শ্রেষ্ঠ সঙ্গীত পরিচালকের জন্য ফিল্মফেয়ার পুরস্কার : রোশন  ১৯৬৪: সেরা মহিলা প্লেব্যাক গায়কের জন্য ফিল্মফেয়ার পুরস্কার : জো ওয়াদা কিয়া ও - এর জন্য লতা মঙ্গেশকর (মনোনীত)   আরও দেখুন   তাজমহল: অ্যান ইটার্নাল লাভ স্টোরি   তথ্যসূত্র    বহিঃসংযোগ      বিষয়শ্রেণী:জাহাঙ্গীরের সাংস্কৃতিক চিত্রায়ণ বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:১৯৬০-এর দশকের ঐতিহাসিক চলচ্চিত্র বিষয়শ্রেণী:ভারতীয় ঐতিহাসিক চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:উত্তরপ্রদেশের পটভূমিতে চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:১৯৬৩-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:ভারতীয় মহাকাব্যিক চলচ্চিত্র বিষয়শ্রেণী:তাজমহল বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:মুঘল সাম্রাজ্যের পটভূমিতে চলচ্চিত্র বিষয়শ্রেণী:আগ্রায় ধারণকৃত চলচ্চিত্র বিষয়শ্রেণী:১৭শ শতাব্দীর পটভূমিতে চলচ্চিত্র